
Text rozhodnutia
Súd: Krajský súd Bratislava Spisová značka: 5Sd/261/2014 Identifikačné číslo súdneho spisu: 1014201710 Dátum vydania rozhodnutia: 27. 03. 2015 Meno a priezvisko sudcu, VSÚ: JUDr. Milota Tóthová ECLI: ECLI:SK:KSBA:2015:1014201710.1 Uznesenie Krajský súd v Bratislave v právnej veci navrhovateľa T.. E. L., bytom J. XX, T., proti odporkyni Sociálnej poisťovni ústredie, Ul. 29. augusta č. 8-10, Bratislava, o výplatu sirotského dôchodku, takto r o z h o d o l : Súd konanie z a s t a v u j e . Žiaden z účastníkov nemá právo na náhradu trov konania. o d ô v o d n e n i e : Navrhovateľ svojím návrhom zo dňa 14.10.2014 žiadal preskúmať rozhodnutie odporkyne číslo XXX XXX XXXX X - O. zo dňa 17.9.2014, ktorým odporkyňa od 10. septembra 2014 zastavila výplatu sirotského dôchodku. Odporkyňa vydala rozhodnutie číslo XXX XXX XXXX X W.o dňa 14.11.2014, ktorým navrhovateľovi uvoľnila výplatu sirotského dôchodku od 10. septembra 2014 v sume 32,70 eur mesačne, čím navrhovateľovi celkom vyhovela. Súd podľa § 250o O.s.p. konanie zastavil. O trovách konania súd rozhodol podľa § 246c a § 146 ods. 1 písm. c) O.s.p. Poučenie: Proti tomuto uzneseniu je možné podať odvolanie do 15 dní odo dňa jeho doručenia písomne, dvojmo na Krajskom súde v Bratislave.

Zdroj: KAUZIS.SK – https://www.kauzis.sk/judikatura/r/ECLI:SK:KSBA:2015:1014201710.1 (dáta aktuálne k 2. 11. 2026). Záväzné je znenie zverejnené súdom.




